Rozdiel medzi Concor 5 mg a Concor Combi 5/5
Dobrý den 

Chcem sa opýtať aký je rozdiel medzi concor 5mg a concor combi 5/5 dakujem
Dobrý deň,
ďakujeme za Vašu otázku.
Liek Concor obsahuje liečivo bisoprolol, ktorý patrí do skupiny liekov nazývanej betablokátory. Používa sa na liečbu vysokého krvného tlaku a hrudnej angíny (angíny pektoris).
Liek Concor Combi obsahuje 2 účinné látky - bisoprolol a amlodipín. Je indikovaný na liečbu vysokého krvného tlaku pri nedostatočnom účinku jedného z uvedených liečiv, resp. pokiaľ je krvný tlak kontrolovaný uvedenými liečivami v samostatných tabletách, užívanie uvedeného lieku zabezpečuje vďaka obsahu liečiv v jednej tablete jednoduchšie užívanie.
Prajem pekný zvyšok dňa.
S pozdravom
PharmDr. Veronika Kiabová